cyanic-selkie/wikianc huggingface dataset:
Cassini-Huygens
Plutonium som kontroversiell kraftkilde
Cassinis bruk av plutonium var 32,8 kg og inntil da det meste som var skutt ut i rommet på én gang. Bruken fikk massiv kritikk fra miljøgrupper, fysikere og en del tidligere ansatte ved NASA. NASA laget flere tester vedrørende oppdragets risiko, som alle viste at det var trygt innen akseptable rammer. Den utregnede sjansen for radioaktiv lekkasje i løpet av de første tre og et halvt minuttene etter utskytning var 1 til 1400, og sjansen for lekkasje senere under rakettens tur mot himmelen var 1 til 476. Videre var sannsynligheten for at fartøyet falt til bakken senere i oppdraget mindre enn én til en million. I et verst tenkelig scenario ville høyst 120 mennesker dø av kreft forårsaket av Cassini, og det over en periode på 50 år. Utregningene ble spottet av kritikerne som støttet seg på fysikkprofessoren Michio Kakus utregninger, som anslo at om plutoniumsbeholderne overlevde veien inn i atmosfæren og krasjet i et tettere bebygget område ville 200 000 kunne komme til å dø.
Huygens-sonden
Huygens-sonden, som var gitt av Den europeiske romfartsorganisasjonen (ESA) og oppkalt etter den nederlandske astronomen Christiaan Huygens fra 1700-tallet, vil granske skyer, atmosfæren og overflaten på Saturns måne Titan. Den var laget for at den skal kunne gå inn i Titans atmosfære og slippe et fullstendig utstyrt robot-laboratorium ned på overflaten i fallskjerm. Huygenssonden besto av to deler; sonden i seg selv, som gikk ned på Titan og the probe support equipment (PSE), som var igjen i romfartøyet som gikk i bane rundt månen. PSE-en inneholdt utstyr for å lokalisere sonden, for å motta data i løpet av nedfarten, og for å behandle dataene og videresende dem til satellitten, som deretter vil sende den videre til Jorda.
Sonden lå i dvale gjennom den 6,7 år lange reisen gjennom rommet, bortsett fra rutinesjekker to ganger i året. Disse sjekkene simulerte nedstigningssekvensen så godt det lot seg gjøre, og resultatene ble sendt til Jorda, der de ble undersøkt av eksperter på landingssystemene og instrumentene ombord.
Instrumentering
Huygens-sonden hadde seks avanserte instrumenter ombord som skulle forsikre at dataene fra Titan ble overført til Cassini og til Jorda, etter at sonden steg ned i Titans atmosfære. Disse seks var:
Doppler vind-eksperiment (DWE)
Dette eksperimentet brukte en ultra-stabil oscillator for å forbedre kommunikasjonen med sonden ved å gi den en svært stabil bærefrekvens. Sondens forflytning forårsaket av vinder i Titans atmosfære ville gi en målbar Doppler-forskyvning i bæresignalet. Sondens svingebevegelse under fallskjermen, som skyldes atmosfæriske forhold, kunne også fanges opp.
Nedstigningskamera/spektralradiometer (DISR)
Dette instrumentet laget en rekke bilde- og spektralanalyser ved å bruke flere sensorer og observasjonsvinkler. Ved å måle oppadgående og nedadgående strømmer av stråling, ville en eventuell ubalanse i atmosfærens strålingsbalanse kunne måles. Solsensorer vil måle forskjeller i lysintensiteten fra solen som skyldes aerosoler i atmosfæren. Dette gjorde det mulig å beregne størrelsen og mengden av de svevende partiklene. To kameraer (ett synlig, ett infrarødt) kunne observere overflaten i de siste stadiene av nedstigningen. Sonden snurret sakte rundt og bygde opp en mosaikk av bilder rundt landingsstedet. Et kamera var stilt vannrett for å få bilder av horisonten og undersiden av skydekket. For å gjøre spektralanalyser av overflater ble en lampe skrus på kort tid før landing. Dette ble gjort ettersom dagslyset på overflaten er svært svakt.
Gasskromatograf Massespektrometer (GCMS)
Dette instrumentet var et allsidig kjemisk analyseinstrument som var laget for å identifisere og måle kjemikalier i Titans atmosfære. Det var utstyrt med en prøvetaker som ble fylt høyt i atmosfæren for analyse. Massespektrometeret bestemte molvekten av hver gass, og en kraftigere separasjon av de molekylære og isotopiske stoffene ble oppnådd ved hjelp av gasskromatografen. Under nedstigningen analyserte GCMS-en også pyrolyseprodukter (gassprøver endret ved oppvarming) som ble sendt fra en aerosolfanger. Til slutt målte GCMS-en sammensetningen av Titans overflate. Denne undersøkelsen ble gjort mulig ved å varme opp GCMS-instrumentet rett før landing slik at overflatemateriale som virvles opp fordampet.
Tidslinje
En kronologisk oversikt over ferden finnes under Cassini-Huygens tidslinje. Det følgende er en oversikt over viktige hendelser og oppdagelser.
Passering av Jupiter
Cassini gjorde sin nærmeste passering av Jupiter 30. desember 2000, og gjorde mange vitenskapelige målinger. Omtrent 26 tusen bilder ble tatt av Jupiter i løpet av den en måneds lange passeringen. Det mest detaljerte globale fargebilde av Jupiter noen gang ble produsert (se bilde til høyre), med synlige detaljer ned til omtrent 60 km i størrelse.
Et av hovedfunnene ved passeringen annonsert 6. mars 2003, var egenskaper ved Jupiters atomsfæriske sirkulasjon. Mørke "belter" alternerer med lyse "soner" i atomsfæren. Forskere hadde lenge antatt, at sonene med skyer, til å være områder med oppstigende luft. Dette kom av at mange skyer på jorda formes ved slik oppstiging. Analyser av Cassinins bilder, fortalte en ny historie. Individuelle stormceller med oppstigende lyse eller hvite skyer, som ikke kan bli sett fra jorda, dukker opp uten unntak i de mørke beltene. Anthony Del Genio hos NASA, Goddard Institute for Space Studies, sier: "We have a clear picture emerging that the belts must be the areas of net-rising atmospheric motion on Jupiter, with the implication that the net motion in the zones has to be sinking."
Test av Einsteins generelle relativitetsteori
10. oktober 2003 offentliggjorde Cassini-teamet resultatet av en test av Einsteins generelle relativitetsteori, ved å bruke radiosignaler fra Cassini-sonden. Forskerne observerte en frekvensforskyvning i radiobølgene til og fra romfartøyet når signalene passerte nær Solen. Ifølge den generelle relativitetsteori vil et massivt legeme som Solen forårsake at tid og rom avbøyes. Dette fører til at radiobølger (eller lys) som passerer nær Solen må tilbakelegge en lengre distanse på grunn av avbøyningen. Den ekstra distansen forårsaker at signalene når Jorden senere enn de ellers ville gjort. Hvor stor denne forsinkelsen er, gir en nøyaktig test på det Einsteins teori forutsier. Selv om avvik fra den generelle relativitetsteori forventes i noen kosmologiske modeller, ble ingen avvik funnet i dette eksperimentet. Tidligere tester har vært i overensstemmelse med de teoretiske beregningene med et avvik på én tusendel. Cassini-eksperimentet forbedret dette til 20 milliondeler, og dataene støtter fortsatt Einsteins teori.
I kretsløp rundt Saturn
1. juli 2004 fløy Cassini-Huygens igjennom Saturns ringer og gikk i bane rundt planeten, etter en syv år lang ferd. Det er det første romfartøyet noensinne som har gått i bane rundt Saturn.
Oppdagelsen av nye måner
16. august 2004 kunngjorde NASA Cassinis oppdagelse av to nye måner i bane omkring Saturn. De to månene har foreløpig fått navnene S/2004 S1 og S/2004 S2. Månene kretser rundt Saturn i en avstand av henholdsvis 194 000 og 211 000 km fra Saturn, og med diametere på henholdsvis 3 og 4 km, er dette de to minste av de til nå 33 kjente månene til Saturn. Det var den franske professoren Sebastien Charnoz som først oppdaget månene.
På bilder tatt av Cassini 30. mai 2007 ble det så oppdaget en ny måne, som fikk det foreløpige navnet S/2007 S4. Den nye månen går i bane mellom Methone og Pallene. Dette var den femte nye månen som ble avdekket av bilder tatt av Cassini. Når Cassini-Huygens ble skutt opp i 1997, var bare det bare 18 kjente måner rundt Saturn, 42 nye ble oppdaget i perioden 1997-2007.
Huygens lander på Titan
I desember 2004, på slutten av Cassini sin tredje runde rundt Saturn, ble Huygens-sonden sluppet løs på et 22-dagers cruise mot overflaten av Titan.
14. januar 2005 landet Huygens-sonden trygt på overflaten av Titan, og sendte suksessfullt tilbake bilder og data både fra ferden mot overflaten, og på selve overflaten.
Opphør
Den 15. september 2017 var drivstoffet oppbrukt, og Cassini ble oppløst i Saturns atmosfære.
Bane
Den grafiske fremstillingen ovenfor er utarbeidet av JPL's HORIZONS System, og viser fartøyets hastighet i forhold til solen fra 15. oktober 1997 16:00:01 UT (1997-Oct-15 16:01:04.184 TT) til 8. august 2008 16:00:00 UT (2008-Aug-08 16:01:04.184 TT) i SCET.
Benson County
Benson County er et fylke i den amerikanske delstaten Nord-Dakota. Det ligger i de sentrale delene av staten og grenser mot Towner County i nord, Ramsey County i nordøst, Nelson County i øst, Eddy County i sørøst, Wells County i sørvest og mot Pierce County i vest.
Benson Countys totale areal er 3,727.69 km² hvorav 151,95 km² er vann. I 2014 hadde fylket 6,833 innbyggere og administrasjonssenteret ligger i byen Minnewaukan.
Historie
Fylket ble opprettet i 1879 ved territorial lovgivning, fikk offisiell status i 1883 og fra 6. juni 1884 var de kommunale myndighetene på plass. Benson County har fått navn etter B.W. Benson, en lovgiver for Dakotaterritoriet på den tiden.
Mendes
Mendes er en kommune i delstaten Rio de Janeiro i sørøstregionen av Brasil.
Thor Lange
Han har undervist i klassiske språk ved Institut Lazarev i Moskva, og var i perioden 1887 – 1906 dansk konsul i Moskva.
I 1894 fikk han sin ph.d. ved Københavns Universitet.
I 1899 ble han også opphøyd til russisk adel.
Hamar Taekwondoklubb
Hamar taekwondoklubb ble startet 1983 av Svein O. Rui, og holder nå sine treninger i kampsportsalen på Espern Aktivitetsenter i Hamar. Klubben er medlem av både Traditional Taekwondo Union og World Taekwondo Federation. Flere av medlemmene er på landslaget.
Klubbens mester er Are Simensen, som har svart belte av 4. dan.
Hamar Taekwondo klubb er klubben i Norge med flest gullmedaljer fra Norges cup, Østlandscup og Norgesmesterskap.
Luftjok
Luftjok (nordsamisk: Luovttejohka) er et område i Tana kommune. Det ligger i Luftjokdalen, like ved Tana bru. I Luftjok er det blant annet campingplass, scootercross, bilcross og skytebane.
Det bor rundt 50 mennesker i dalen. Det er også noen hytteeiere der.
RTX (radiotelefoni)
RTX er en svært forenklet forkortelse for Radio Telefoni Ekspedisjon som er regler for hvordan man bruker samband. RTX er spesielt viktig når en bruker «halv duplex» kommunikasjonsmidler (der bare en kan prate om gangen).
Eksempler
Noen RTX regler (heretter brukes MEG for ditt kallesignal og DU for den andre parts kallesignal):
Spark (Jan Devik-album)
Spark er et musikkalbum utgitt i 1982 av Jan Devik, tidligere bassist i Prudence og for Terje Tysland.
Sporliste
Alle låter er skrevet av Jan Devik.
Ángel Serafín Seriche Dougan
Ángel Serafín Seriche Dougan (født 1946) var statsminister i Ekvatorial-Guinea fra 1. april 1996 til 4. mars 2001.
I oktober 2000 kom han i økende grad under press på grunn av korrupsjonsanklager mot ham og medlemmer av hans regjering. Anklagene ble fremsatt av Teodoro Nguema Obiang Mangué, sønn av president Teodoro Obiang og regnet som en mulig etterfølger. Han bad om avskjed i slutten av februar 2001. Sønnen av presidenten var det eneste regjeringsmedlemmet som ikke gikk av, men fortsatte i den nye regjeringen.
Hans regjering ble også beskyldt for innblanding i narkotikahandel. Men i utlandet har mistankene om korrupsjon og delaktighet i narkotikahandel først og fremst rettet seg mot presidenten og hans familie.
Folkets tre prinsipper
Sun Yat-sen propagerte disse prinsippene for første gang i en tale den 16. juni 1924 ved Militærakademiet i Whampoa. En del av teksten ble basis for partisangen til Guomindang, før den ble Republikken Kinas nasjonalsang.
Sarplaninac
Sarplaninac (FCI #41) er en stor molosser med opprinnelse fra fjellstrøkene mellom Kosovo og Makedonia, der den har fungert som vokterhund i århundrer.
Opprinnelse og alder
Sarplaninac er en hunderase med mange navn. Fram til 1968 ble den og Karst gjeterhund regnet som varianter av samme rase. Begge ble anerkjent under fellesbetegnelsen illyrisk gjeterhund av FCI i 1939, men etter ønske fra den jugoslaviske kennelklubben fikk den navnet Jugoslovenski Ovcarski Pas-Sarplaninac fra 1957. Den er oppkalt etter fjellene der den regnes for å ha oppstått. I Norge og flere andre land er har man imidlertid forkortet det lange navnet til sarplaninac.
Opprinnelsen til denne hunderasen er fortsatt kontroversiell. Man antar imidlertid at den er en etterkommer av de store molossere som kom til Europa fra Asia, kanskje under massevandringene i tidligere tider. Som type ligner den på flere andre molossere fra landene rundt Middelhavet.
Utseende, anatomi og fysikk
Sarplaninac er en stor molosser med kraftig cirka 10–12 cm lang pels rundt maken. Kroppen er svakt rektangulær i formen og har en velproporsjonert kraftig benstamme.
Pelsen er lang og ligger nærmest flatt inntil kroppen. Underulla er kort, tett og fin. Hode, ører og framsiden av bena har kort pels.
Pelsfargen kan variere, men den skal være ensfarget. Mest ønskelig er jerngrå eller mørk grå med ulvesjatteringer, men alle farger tillates (fra hvit til nærmest sort). Flekker og hvite tegninger ikke tillatt. Pigmenterte hunder kan ha små hvite tegninger på bryst og tærne, men dette er ikke ønskelig. Den øverste del av hodet, halsen og kroppen har en mørkere nyanse som toner ut i skittenhvit eller gulgrått nedover bena. Overgangene skal være gradvis og må ikke gi inntrykk av en flerfarget eller flekkete pels.
Bruksområde
Sarplaninac har vært avlet for å passe på kveg og er en ypperlig vokterhund, som også godt kan tilpasses vokterformål for andre husdyrarter. Den utgjør også en god vakthund og kan godt brukes som både kløvhund og trekkhund. Den regnes som arbeidsvillig og utholdende og tåler godt både kulde og varme.
Lynne og væremåte
Sarplaninac regnes som en rolig og selvstendig hund med et sterkt vokterinstinkt. Den er modig og uredd og kan være svært beskyttende ovenfor familiemedlemmer (spesielt i mangel av husdyr å passe på). Den er kjent for å være en svært aggressiv hund, kommer an på hvordan eieren behandler hunden på. Den passer derfor best som brukshund, men den blir en snill og god familiehund for folk som ellers trenger en slik hund og har erfaring nok til å håndtere den. Den bør imidlertid ikke velges som famliehund alene. Pelsen trenger jevnlig vedlikehold.
Harold Cagle
Harald D. Cagle (født 3. august 1913 i Pottawatomie County i Oklahoma, død 28. november 1977 i Fremont i California) var en amerikansk friidrettsutøver som deltok i de olympiske leker 1936 i Berlin.
Cagle vant en olympisk sølvmedalje i friidrett under Sommer-OL 1936 i Berlin. Han var med på det amerikanske stafettlaget som kom på andreplass på 4 x 400 meter stafett for menn, bak Storbritannia. De andre på laget var Robert Young, Edward O'Brien og Alfred Fitch.
To glade pirater
To glade pirater (originaltittel: Il Corsaro nero) er en spansk-italiensk actionkomedie og eventyrfilm fra 1971 med Terence Hill og Bud Spencer i hovedrollene. Regi og manus er ved Lorenzo Gicca Palli.
Om filmen
VGs anmelder gav den terningkast en.
I rollene
(utvalg)
Nevinnomyssk
Nevinnomyssk (russisk: Невинномы́сск) er en by i Stavropol kraj i Russland. Den ligger ved elva Kuban, rundt 50 km sør for Stavropol. Innbyggertall: 129 200 (est. 2007), 132 141 (folketelling 2002), 121 355 (folketelling 1989).
Nevinnomyssk ble grunnlagt i 1825 som en stanitsa nær et lite fort. Den fikk bystatus i 1939. Nevinnomyssk-kanalen starter i Nevinnomyssk.
Aburaakago
Aburaakago er en type yōkai fra den japanske mytologien, som viser seg i form av et barn. De holder seg ofte i nærheten av lamper for å få tak i oljen, og er ofte ledsaget av en eller flere ildkuler.
Digital dividende
Digital dividende er betegnelsen på ledige (ikke-tildelte) frekvensressurser i det elektromagnetiske spektrum, ikke minst i UHF-båndet. I en rekke land i verden samt i EU pågår det siden 2007 en diskusjon og beslutningsprosess om den fremtidige bruk av den digitale dividenden som utløses når fjernsynssendinger digitaliseres og det frigjøres plass i båndet 790-862 MHz. Det gir plass til tre ekstra Tv-kanaler med HD-kvalitet i det digitale bakkenettet. Men også andre frekvensressurser er ledige i ulike land, og kampen om frekvensressursene er hard.
Digital dividende i Norge
I Norge er det gjennom Post- og teletilsynet utlyst en høringsprosess omkring innstilling til regjeringen fra en ekspertgruppe, som foreslår å forvalte den digitale dividende på ulike vis: med unntak av frekvensene 66-68 MHz som fram til 1. januar 2014 reserveres for allmennkringkasting basert på DRM. nå utover enkeltområder lokalt. Én T-DAB-blokk reserveres inntil videre for bruk til mobil-TV. PT foretar en høring for å kartlegge interessen før en mulig utlysning av DVB-T-blokken for bruk til kringkastingstjenester. ”Hvite områder” administreres av PT i tråd med internasjonale føringer. Disse frekvensene, som vil være regionale, tildeles etter søknad.
Digital dividende internasjonalt
En sentral premiss ved nasjonal frekvenspolitikk er at man i noen grad må ha lik frekvensbruk mellom landene, fordi bruk av spekteret til ulike formål krever at produsentene av apparater og håndsett kan levere til markedet. Dersom f.eks Norge valgte fjernsynssending et annet sted i spekteret enn alle andre land, ville resultatet bli at man ikke fikk TV-apparater som tok inn signaler i det "norske" TV-båndet.
Denne type avveininger har medført internasjonal frekvensforvaltning hvor bruken av spekteret er relativt lik i større grupper av land. Hva de andre europeiske landene gjør vil derfor være styrende også for hvordan Norge forvalter sine ressurser. I Europa har den største dividenden, 790-862 MHz, blitt brukt til analog TV, og noen steder til GSM mobilkommunikasjon, og denne dividenden frigjøres nå over hele Europa.
I Norge er det, på samme måte som i Europa, to hovedgrupper av aktører som har signalisert interesse for den digitale dividenden, for ulikt bruk:
Europakommisjonen anbefaler teknologinøytral utlysning og auksjon. Arbeidsgruppen som har anbefalt en forvaltning av dividenden i Norge foreslår teknologinøytral utlysning av den største dividenden (790-862 MHz) som frigjøres når det analoge fjernsynsnettet slukkes.
I Storbritannia gikk telemyndigheten Ofcom 6. juni 2008 inn for teknologinøytral auskjon av den britiske dividenden, som er på hele 144 MHz. Der frigjøres området 550-630 MHz, og 790-854 MHz. Auksjonen skal dele spekteret inn i 5- og 8 MHz-blokker og auksjonere dem ut som omsettelige rettigheter.
Aberdeen FC
Aberdeen Football Club er en fotballklubb fra byen Aberdeen som spiller i Scottish Premiership. Klubben hadde sin storhetsperiode på tidlig 80-tall, under ledelse av Alex Ferguson, med blant annet tre ligamesterskap og seier i Cupvinnercupen, der de slo Real Madrid 2–1 i 1983.
Dette innebar at skotsk fotballs maktsentrum en kort periode var utenfor Glasgows Old Firm og kampene mellom Dundee United og Aberdeen fikk tilnavnet New Firm.
Wells County (Nord-Dakota)
Wells County er et fylke i den amerikanske delstaten Nord-Dakota. Det ligger i de sentrale delene av staten og grenser mot Benson County i nord, Eddy County og Foster County i øst, Stutsman County i sørøst, Kidder County i sør, Sheridan County i vest og mot Pierce County i nordvest.
Aberdeen FC
Spillerstall
Per 22. mars 2021
Wells County (Nord-Dakota)
Fylket ble opprettet som Gingras County 4. januar 1873 fra Buffalo County og fikk fulle rettigheter (organisert) 28. august 1884.
Redemption (album)
Redemption hadde med venner og kjente fra progressive metal band som Steel Prophet, Agent Steel, Symphony X, og Fates Warning på albumet. Albumet ble produsert av Nick van Dyk og Ray Alder, som etter dette albumet ble fast vokalist i bandet. Albumet ble utgitt 18. mars 2003.
Dufour Yachts
Dufour er en fransk seilbåtprodusent grunnlagt i 1964.
De produserer seilbåter for fritidsbruk, fra 32 til 52 fot.
Gerd Grieg
Gerd Grieg (pikenavn Egede-Nissen; født 21. april 1895 i Bergen, død 9. august 1988) var en norsk skuespiller og instruktør som også ble en anerkjent motstandskvinne under den andre verdenskrig.
Hun var datter av NKP-nestoren Adam Egede-Nissen og Goggi Egede-Nissen. Hun var søster av skuespillerne Aud Richter, Ada Kramm, Oscar Egede-Nissen, Stig Egede-Nissen, Lill Egede-Nissen og Gøril Havrevold.
Skuespilleriet
Gerd debuterte på Nationaltheatret som 15-åring i 1910, som Lersol i eventyrspillet Kongens hjerte. Hun slo straks gjennom og spilte en rekke store roller på Hovedscenen fram til 1917. I 1913 var hun i flere korte stumfilmer laget av den danske August Blom. I 1917 startet hun sine fem år i Berlin for å spille inn filmer for sin søster Aud Egede-Nissens filmselskap, der Auds mann, Georg Alexander, var involvert. Hun vendte tilbake til Norge i 1922 og giftet seg, samt hadde gjestespill ved ulike teatre før hun returnerte til Nationaltheatret i 1928. Gerd Grieg hadde flere gjestespill i utlandet, spesielt bemerket gjorde hun seg ved opphold på Det Kongelige Teater i København i 1933 og 1946. thumb|left|Gerd og Nordahl Gerd Grieg var en av sin generasjons viktigste Ibsen-skuespillere, og spilte ledende roller som Hedda, Hilde Wangel, Irene, Svanhild, Ella Rentheim og Rebekka West. Hun var også en stor Bjørnson-tolker, og gestaltet karakterer som Birgit Rømer og Tora Parsberg. I 1937 hadde hun en sterk tolkning av Lucretia i Holbergs Den vægelsindede. Grieg spilte også Schillers Maria Stuart, Viola i Shakespeares Helligtrekongersaften, tittelrollene i Kjeld Abells Anna Sophie Hedvig og Amalie Skrams Agnete, samtidig som hun tok på seg krevende operetteroller som Rosalinde i Flaggermusen og Hanna Glawari i Den glade enke. Gerd Grieg satte også opp teaterstykker, deriblant fem stykker ved det islandske nasjonalteater Þjóðleikhúsið som ble innviet i 1950.
Privatliv
Fra 1922 til 1940 var hun gift med kirurgen Ragnvald Ingebrigtsen (1882–1975) som var en god del eldre. Hun fikk ry på seg som norsk teaters femme fatale, og hennes navn var knyttet til flere mer eller mindre pikante «sosietetsskandaler» i mellomkrigstiden. Forholdet til kollegaen Odd Frogg (1901–34) kulminerte med at han tok sitt eget liv ved å hoppe fra et tak og etterlate seg en papirlapp med påskriften «G.E.N.I.», som kan ha stått for «Gerd Egede-Nissen Ingebrigtsen». Gerd hadde fra nyttår 1935 vært sammen med forfatter og senere motstandsmann Nordahl Grieg (1902–43) som hun hadde kjent siden 1931. Etter skilsmissen fra kirurgen giftet de to seg, men han døde i 1943 da bombeflyet han satt i, ble skutt ned over Berlin. Gerd og Nordahl hadde før det rukket å møte Franklin D. Roosevelt i USA. Gerd forble aktiv i den norske motstandsbevegelsen i London og på Island under andre verdenskrig. Krigsnervene og savnet av ektemannen medførte at hun etter krigen kun sporadisk opptrådte som skuespiller og instruktør. Hun trakk seg tilbake fra scenen i 1955 og ga i 1957 ut en bok om sitt og ektemannens samliv: Nordahl Grieg, slik jeg kjente ham.
Utmerkelser
For sesongen 1940/41 vant hun Kritikerprisen. Grieg ble i 1944 utnevnt til kommandør av St. Olavs Orden for «fremragende personlig innsats for norsk kunst under krigen». Grieg ble også hedret med Kongens fortjenstmedalje i gull. Og hun ble kåret til stor ridder av Den islandske falkeorden og mottok den danske Kong Christian Xs erindringsmedalje for deltakelse i krigen 1940–45.
Murano
Murano er en øy med 5500 innbyggere utenfor Venezia der det er tradisjon for å produsere glass, for eksempel glassperler med innlagt bladgull til bruk i smykker. Øya ligger om lag 1,5 km nord for Venezia og består, selv om den omtales som en øy, av flere øyer som er bundet sammen med bruer.
Fra først av var øya, som er bebodd fra 500-tallet, kjent som en fiskerlandsby. Men i 1291 måtte alle glassmakerne i Venezia bosette seg på Murano på grunn av brannfaren i Venezia. De begynte med eksport, først av glassperler og speil, senere av andre glassprodukter, og en periode var øya den største glassprodusenten i Europa. Lysekroner fra Murano ble spesielt kjent, og selv om næringen ikke er like viktig som på 1700-tallet, er den fremdeles en viktig næring på øya.
Men etter hvert har turisme overtatt også her som den viktigste næringen. Blant annet er et museum som viser glasskunsten i Murano et populært besøksmål.
Aleksandr Zajtsev
Aleksandr Gennadijevitsj Zajtsev russisk: Александр Геннадиевич Зайцев (født 16. juni 1952), sovjetisk kunstløper som deltok i de olympiske vinterleker 1976 i Innsbruck og 1980 i Lake Placid.
Zajtsev ble olympisk mester i kunstløp under vinter-OL 1976 i Innsbruck. Sammen med Irina Rodnina vant han konkurransen i parløp, foran Romy Kermer / Rolf Österreich og Manuela Groß og Uwe Kagelmann begge parene fra Øst-Tyskland.
Fire år senere, under vinter-OL 1980 i Lake Placid vant han sin andre olympiske tittel i parløp. Sammen med Irina Rodnina vant han foran sine landsmenn Marina Tsjerkasova / Sergej Sjakhraj og Manuela Mager og Uwe Bewersdorff fra Øst-Tyskland.
Zajtsev ble verdensmester i kunstløp seks ganger, 1973–1978, alle i parløp sammen med Irina Rodnina.
Kjell Heggelund
Kjell Heggelund (født 16. desember 1932 i Vang, nå Hamar, død 8. februar 2017 i Oslo) var en norsk lyriker og oversetter av engelsk, fransk, gresk og latinsk litteratur. Han redigerte også diverse samlinger av andre forfatteres verker, blant annet Petter Dass' samlede verker. I tillegg satt han i redaksjonen i tidsskriftet Basar fra 1975 til -81.
Heggelund er omtalt og gjendiktet i Lars Saabye Christensens roman Byens spor: Skyggeboken (2019).
Familie
Heggelund var gift tre ganger; det siste ekteskapet var med forfatteren Liv Køltzow. De giftet seg i 1985.
Oversettelser
Hans mest kjente oversettelser (utgivelsesår for oversettelsen i parentes):
Slaget ved Plassey
Slaget ved Plassey (bengali: পলাশীর যুদ্ধ; Pôlashir Juddho; engelsk: Battle of Plassey; fransk: Bataille de Plassey) var et slag utkjempet i nærheten av Pôlashi eller Palashi (på engelsk tradisjonelt stavet «Plassey», og dette navnet brukes fortsatt for å beskrive slaget), en liten landsby i Bengal 23. juni 1757 mellom Det britiske ostindiske kompani og nawaben av Bengal (en høy islamsk adelstittel innenfor Mogulriket), Siraj ud-Daulah, støttet av Det franske ostindiske kompani. Slaget fant sted på breddene til Bhāgīrathī-elva, omtrent 150 km nord for Calcutta, nær Murshidabad, som på den tida var Bengal-nawabens hovedstad.
Kampene endte med en avgjørende seier for det britiske kompaniet over bengalerne og deres franske allierte, og førte dermed til starten på det såkalte kompanistyret i India som kom til å vare i 101 år, før India ble lagt under direkte britisk styre som Britisk India. Starten på dette var erobringen av Bengal etter slaget ved Plassey, og store områder i Sør-Asia ble senere erobret.
Slaget ble utkjempet mens sjuårskrigen pågikk, og som en gjenspeiling av deres motsetning og rivalisering i Europa sendte det franske Compagnie des Indes Orientales en liten kontingent på omtrent 50 artillerister for å hjelpe bengalerne i å kjempe mot britene. Nawab Siraj ud-Daulah hadde en styrke som var tallmessig overlegen britenes, og han satte opp sin stilling nær Pôlashi. Britene lovet store bestikkelser til Sirajs degraderte armésjef, Mir Jafar, i dag et navn synonymt med forræder på bengali og urdi, samt til flere andre, som Khuda-Yar Lutuf, Mahtab Chand og Swarup Chand, Umichand, maharaja Krishna Nath og Rai Durlabh, siden de var bekymret for nawabens tallmessig overlegne styrker. Dermed stilte Mir Jafar og de andre forræderne opp sine soldater nær slagmarken, men gjorde ikke noe for å faktisk delta i slaget. Dermed ble Siraj ud-Daulahs hær beseiret av omtrent 3050 av den britiske obersten Robert Clives soldater.
Enkelte historikere har hevdet at det var Mir Jafars forræderi som forårsaket bengalernes nederlag ved Pôlashi. Dette er noe tvilsomt siden Mir Jafar bare hadde kommandoen over omtrent 16.000 kavalerister av nawabens totalt omtrent 50.000 soldater mot britenes 3000, hvorav omtrent 950 briter, men bare omtrent 15.000 av bengalernes soldater kommandert av Diwan Mohan Lal og Mir Madan endte opp med å kjempe i slaget. Nawab Siraj flyktet til slutt fra slaget, bare for senere å bli fanget og henrettet av Mir Jafars soldater. Som et resultat av dette slaget ble hele Bengal-provinsen annektert av det britiske ostindiakompaniet, med Mir Jafar som marionett-nawab for kompaniet.
Dette slaget regnes som en av de viktigste hendelsene som førte til det britiske imperiets etablering i Sør-Asia. Britene overtok den enorme velstanden fra Bengals skattekammer, og sammen med tilgangen til en massiv kilde til matvarer og skatter brukte kompaniet dette til å virkelig styrke sin militære makt, og åpnet dermed veien for det britiske kolonistyret som inkluderte massiv økonomisk utnytting og kulturell dominans i nesten hele Sør-Asia. De følgende slagene styrket det britiske fotfeste i Sør-Asia og videreutviklet veien til britenes kolonistyre i deler av Asia.
Ragnhild Furebotten
Ragnhild Furebotten (født 10. mars 1979 i Saltdal) er felespiller, folkemusiker og komponist.
Hun var medlem av folkemusikkgruppen Majorstuen fra de ble etablert i 2000 til 2007 og vant sammen med dem Spellemannprisen 2003 i klassen beste folkemusikkalbum for debutalbumet Majorstuen. Sammen med Tore Bruvoll startet hun i 2005 det som senere skulle bli folkemusikkbandet Hekla Stålstrenga. Som duo ga de ut det første albumet, Hekla Stålstrenga, i 2008 under navnet Ragnhild Furebotten & Tore Bruvoll og ble for det nominert til Spellemannprisen 2008 i klassen folkemusikk/gammaldans.
Furebotten har sin utdannelse fra Norges musikkhøgskole (2000–2004), og Høgskolen i Telemark (1998–2000). Hun arbeider som landsdelsmusiker i kultur i Troms som fast medlem av gruppa Fotefar.
Edward O’Brien
Edward T. O'Brien (født 12. september 1914 i Somers Point i New Jersey, død 15. september 1976) var en amerikansk friidrettsutøver som deltok i de olympiske leker 1936 i Berlin.
O'Brien vant en olympisk sølvmedalje i friidrett under Sommer-OL 1936 i Berlin. Han var med på det amerikanske stafettlaget som kom på andreplass på 4 x 400 meter stafett for menn, bak Storbritannia. De andre på laget var Harold Cagle, Robert Young og Alfred Fitch.
Romy Kermer
Romy Kermer (født 28. juli 1956 i Karl-Marx-Stadt), er en østtysk tidligere kunstløper som deltok i de olympiske vinterleker 1976 i Innsbruck.
Kermer vant en olympisk sølvmedalje i kunstløp under vinter-OL 1976 i Innsbruck. Sammen med Rolf Österreich kom hun på andreplass i parløp, bak Irina Rodnina / Aleksandr Zajtsev fra Sovjetunionen.
Kidder County
Kidder County er et fylke i den amerikanske delstaten Nord-Dakota. Det ligger i de sentrale delene av staten og grenser mot Wells County i nord, Stutsman County i øst, Logan County i sør, Emmons County i sørvest, Burleigh County i vest og mot Sheridan County i nordvest.
Miracema
Miracema er en kommune i delstaten Rio de Janeiro i sørøstregionen av Brasil.
Louis Farrakhan
Louis Farrakhan (født Louis Eugene Walcott den 11. mai 1933 i The Bronx i New York) er siden 1979 leder av den afroamerikanske islamske bevegelsen Nation of Islam. Hans ideologi, som han har fremlagt i mange intervjuer og taler, er sterkt raseorientert og er som NOI generelt, opptatt av oppreisning og kompensasjon for den langvarige undertrykkelsen av afroamerikanerne. Av helsemessige årsaker har han siden 2007 redusert sine oppgaver i NOI.
Bakgrunn
Louis Eugene Walcott, som var hans opprinnelige navn, ble født i New York i Bronx og hadde sin oppvekst i West Indian community (Roxbury section) i Boston, Massachusetts. Hans mor, Sarah Mae Manning, immigrerte i 1920-årene fra St. Kitts und Nevis; hans far, Percival Clarke, var en jamaicansk drosjesjåfør fra New York. I Boston gikk Louis på Boston Latin School og English High School. Deretter studerte han ved Winston-Salem Teachers College i Nord-Carolina.
Louis Farrakhan ble først kjent som calypsosanger under navnet the Charmer.
Virke i Nation of Islam
I 1955 gikk han etter kontakt med Malcolm X over til Nation of Islam, og tok tilnavnet Louis X. Han var leder for Nation of Islams Mosque No 7 i Harlem fra 1965 til 1975 og avanserte i 1977 til leder for bevegelsen. Etter Elijah Muhammads død i 1975 overtok hans sønn Wallace D. Muhammad ledelsen av NOI, men etter at han hadde iverksatt en reformprosess med sikte på å gjøre NOI til en ordinær sunnimuslimsk menighet, kom det til et skille hvor Farrakhan vendte tilbake til NOIs tradisjonelle svarte nasjonalisme (først under navnet The final Call fra 1979 til 1981) mens Muhammad jr etablerte organisasjonen American Society of Muslims.
Farrakhan og Nation of Islam var medarrangør av Millionmannmarsjen som samlet over en million mennesker i Washington, DC i 1995. Målet for marsjen var å sette søkelys på fattigdom og arbeidsledighet blant afroamerikanere, men også å gjenreise en individuell etikk og en samfunnsbevissthet.
Farrakhans politikk er kontroversiell, og han har blant annet blitt beskyldt for antisemittisme, rasisme og homofobi. Han har avviste beskyldningene, og har fått støttet fra religionshistorikeren Mattias Gardell, som peker på at korte utdrag fra Farrakhans langvarige taler kan gi et fortegnet bilde av helheten.
Australia under Sommer-OL 1936
Australia under Sommer-OL 1936. Trettito sportsutøvere fra Australia, 28 menn og fire kvinner, deltok i sju grener – boksing, bryting, friidrett, roing, sykling og svømming – under Sommer-OL 1936 i Berlin. Australia kom på delt 30.-plass med én bronsemedalje.
Tonfa
Tonfa (også tong fa eller tuifa) er et japansk slagvåpen fra Okinawa. Tonfaen brukes i kampsport, og det amerikanske politiet bruker en variant av den som batong.
Historikk
Ifølge folketroen ble tonfaen opprinnelig brukt som håndtak til møllesteiner, og ble først brukt som våpen da Ryukyuanerne ble nektet å bruke sine tradisjonelle våpen av det japanske styret på øyene. Andre kilder hevder at historien strekker seg bak til kinesisk kampsport, og har spredt seg via Taiwan og Filippinene til Okinawa.
Porrete
Cadillac BLS
Cadillac BLS er en premium-sedan. Sammen med Saab 9-3 Sport Sedan er den basert på Opel Vectra C. Bilen ble produsert ved Saabs produksjonsanlegg i Trollhättan, og var ment for det europeiske markedet. Produksjonen ble stanset i 2009 på grunn av lave salgstall.
Trandum leir
Trandum leir er en tidligere militærleir like nord for Oslo lufthavns østre rullebane i Ullensaker kommune i Viken fylke. En av de nedlagte militærkasernene huser i dag Politiets utlendingsinternat.
Trandum leir ble etablert i 1914 og har vært tilholdssted for Eskadron Østlandet, Rekruttskolen for Kavaleriet, Hærens fallskjermjegerskole, Befalsskolen for kavaleriet og Søndenfjeldske Dragonregiment. I 1952 ble leiren delt i to selvstendige leirer. Infanteriet overtok den sydlige delen og Kavaleriet fortsatte i den nordlige delen. Leiren ble sammenslått til en leir igjen i 1962.
Mellom 2000 og 2003 ble leiren brukt som ordinært asylmottak. Den 1. juli 2004 ble Politiets utlendingsinternat opprettet. Internatet drives av Politiets utlendingsenhet. Bygningene huser endelig avviste asylsøkere som holdes internert før utsendelse. Leiren brukes også av organisasjonen Refugee Norge under navnet «Camp Refugee» som et leirsted for å gi unge et inntrykk av hvordan det å være flyktning kan oppleves.
Like utenfor leirområdet i Trandumskogen ligger det også et minnesmerke over de som ble henrettet her av tyskerne under andre verdenskrig. Dette var briter, nordmenn og sovjetborgere.
Kenneth Varpe
Kenneth Varpe (født 23. juli 1978) er en norsk samtidskunstner som jobber med video og datagrafikk, opprinnelig fra Klepp, bosatt i Stavanger. Antatt av høstutstillingen. Varpe er utdannet i London på Chelsea College of art, og vendte etter endt utdannelse (master of fine art) i 2001 tilbake til Stavanger. Han har hatt flere separat-utstillinger. Blant initiativtakerne til Galleri 21kvm.
Rolf Österreich
Rolf Österreich (født 28. november 1952 i Rostock), er en østtysk tidligere kunstløper som deltok i de olympiske vinterleker 1976 i Innsbruck.
Martine Aurdal
Martine Jenny Aurdal (født 17. september 1978 i Oslo) er en norsk journalist og forfatter, som jobber som politisk kommentator i Dagbladet. Hun har tidligere vært debattredaktør og leder for samfunnsavdelingen i samme avis.
Natividade (Rio de Janeiro)
Natividade er en kommune i delstaten Rio de Janeiro i sørøstregionen av Brasil.
Martine Aurdal
I fem sesonger fram til nyttår 2009 var Aurdal programleder for talkshowet Studio 5 på TV-kanalen FEM, ved siden av jobben som leder av samfunnsavdelingen i Dagbladet. Før hun begynte i Dagbladet var Aurdal ansvarlig redaktør nyhetsmagasinet Ny Tid. Hun sluttet 1. februar 2008 som følge av at Mentor Medier ble nye eiere og Magne Lerø ny ansvarlig redaktør.
Aurdal er utdannet cand.mag. fra Universitetet i Oslo, med fagene engelsk, statsvitenskap, kjønn og samfunn, medievitenskap. I ettertid har hun også tatt faget politisk analyse. I 2016 tok hun også Sjefskurset ved Forsvarets Høgskole. Aurdal har jobbet som journalist i blant annet NRK, Klassekampen, Aftenposten, Ullern Avis/Akersposten og som redaktør av Samfunnsviter'n.
I 2004 deltok Aurdal i starten av det feministiske tidsskriftet Fett, og var tidsskriftets politikk- og debattredaktør fram til hun ble sjefredaktør i Ny Tid våren 2006.
Aurdal er gift med forfatter Erling Fossen. Foreldrene, Eva Vinje Aurdal og Leon J. Aurdal, er fra henholdsvis Stordal og Sykkylven på Sunnmøre. Moren er ordfører i Ålesund kommune og faren rådmann i Sula kommune.
Aurdal har vært styremedlem i Medienettverket for kvinnelige ledere, har vært styreleder i Bislett Boligsameie VI og i Oslo Byforum. Hun har også sittet en årrekke i styret til Norsk Tidsskriftforening. Aurdal stilte til valg for Oslo Byaksjon ved kommunevalget i 2003.
Ekeberg skoles musikkorps
Ekeberg skoles musikkorps ble stiftet i 1957 og har tilhørighet på Ekeberg skole ved Ekebergsletta i Oslo.
Medlemmer
I 2006 var det mellom 60 og 70 medlemmer fordelt på hovedkorps, juniorkorps, aspirantkorps og drilltropp. I 2007 og 2008 økte medlemstallet til mellom 80-90 for så fra høsten 2008 å synke til rundt 60 igjen.
I 2012 består korpset av hovedkorps hvor musikalsk leder er Martin Olsen, samt både juniorkorps og aspirantkorps som ledes av Ingvill Starberg.
Korpsets medlemmer går på skolene i distriktet som Ekeberg, Ryenberget og Brannfjell.
Jubileum
I 2007 feiret korpsets 50-årsjubileum med blant annet jubileumstur til Portugal og mange andre arrangementer.
Turer og aktiviteter
Korpset har en allsidig aktivitet, både musikalsk fra små huskonserter til større arrangementer som f.eks Grease og Blues Brothers. Det samarbeides også med Ekeberg skole, bl.a med egne skolekonserter for skolens elever, men også samarbeidsprosjekter som f.eks med hele 7.trinn som kor.
Korpset har også deltatt som statister i tv-serien og spillefilmen Orps samt tv-reklame for en elektrokjede.
Hvert år reiser korpset på sommertur, noen ganger langt og noen ganger kort.
Turoversikt de siste årene:
Foreldreinnsats
Det kan høres mye ut, men dugnadene er både morsomme og sosiale og man blir kjent med mange på tvers av aldersgruppe til egne barn. Innsatsen begrenser seg også til få, men store arrangementer så foreldreinnsats i et korps er mye mindre enn f.eks idretten hvor man kanskje hver eneste helg må kjøre til/fra kamp, og man har kioskvakter, utdeling av brosjyrer etc.
Alfred Fitch
Alfred Lord Fitch (født 1. desember 1912 i New York, død 17. februar 1981 California) var en amerikansk friidrettsutøver som deltok i De olympiske leker i 1936 i Berlin.
Fitch vant en olympisk sølvmedalje i friidrett under Sommer-OL 1936 i Berlin. Han var med på det amerikanske stafettlaget som kom på andreplass på 4 × 400 meter stafett for menn, bak Storbritannia. De andre på laget var Harold Cagle, Robert Young og Edward O'Brien.
Skumplast
Skumplast er ulike typer plast som inneholder luft. En type er isopor. Ved forbrenning av skumplast oppstår kraftig røyk som kan være farlig å puste inn. Skumplast kan lett smuldre opp.
Universitetet i Alicante
Universitetet i Alicante (valensiansk: Universitat d'Alacant, UA) ble etablert i 1979. Det er i dag om lag 30 000 studenter som studerer her. Den største campusen ligger i selve Alicante by. Universitetet tilbyr også spanskkurs for utenlandske studenter hele året gjennom og om sommeren.
Universitetet i Alicante er rangert som et solid internasjonalt universitet med utdanninger på alle nivåer og med betydelig forskning.
Anton Rønneberg
Anton Johan Rønneberg (født 9. august 1902 i Ålesund, død 7. mai 1989) var en norsk dramaturg, teatersjef, kritiker og forfatter.
Rønneberg ble ansatt som litterær konsulent ved Nationaltheatret i 1930, var konstituert teatersjef fra 1933 til 1934 og senere dramaturg ved teatret. Han oversatte og tilrettela også en rekke skuespill. I flere år var Rønneberg Aftenpostens teateranmelder. Han anmeldte også Fjernsynsteatret 10 første år. Rønneberg skrev Nationaltheatrets historie i to bind, til 50-årsjubiléet i 1949 og 75-årsjubiléet i 1974. Hans 50-årsberetning er tilegnet Nationaltheatrets store stjerne Johanne Dybwad.
Anton Rønneberg var gift med malerinnen og hørespillforfatteren Ruth Krefting. Døtre: skuespilleren og filologen Maja Lise Rønneberg Rygg. Hun var ansatt ved Nationaltheatret på 1950-tallet. Hun startet dramalinjen ved Hartvig Nissens skole i 1969 og har skrevet flere lærebøker om drama og teaterhistorie. Ruth Krefting Enger journalist i Aftenposten med særlig teater som hovedområde.
Stutsman County
Stutsman County er et fylke i den amerikanske delstaten Nord-Dakota. Det ligger i de sentrale delene av staten og grenser mot Foster County i nord, Griggs County i nordøst, Barnes County i øst, LaMoure County i sørøst, Logan County i sørvest, Kidder County i vest og mot Wells County i nordvest.
Stutsman Countys totale areal er 5,952 km² hvorav 199 km² er vann. I 2006 hadde fylket 20,761 innbyggere og administrasjonssenteret ligger i byen Jamestown som også er fylkets største by.
Sigrid Bonde Tusvik
Familie
Hun er oppvokst på Nordstrand som datter av lærebokforfatter Elin Bonde og Sverre Tusvik, som var redaktør i Samlaget. Tusvik er ikke lenger gift med Martin Jøndahl.
Jobb
Etter å ha studert til tekstforfatter ved Westerdals School of Communication har hun vært skribent for både Stella, fra 2011 til 2018, og Dagsavisen.
Tusvik har siden 2003 jobbet med stand-up komikk. Hun var med i undergrunnshowet Blymandag der også Else Kåss Furuseth, Henrik Thodesen, Odd-Magnus Williamson, Martin Beyer-Olsen og Morten Ramm var med. Dette har vært ansett som forløperen til TV-programmet Torsdag kveld fra Nydalen.
Hun har vært reporter for Rikets Røst og var i 2010 programleder i SMS-rulett, en konkurranse mellom kjendiser på VGTV. Samme år sendte NRK serien Sigrid søker kjæreste der hun traff sin tilkomne ektemann Martin Jøndahl. I 2011 var hun vikar for Henriette Steenstrup i Torsdag kveld fra Nydalen før hun i 2012 ble fast i programmet etter at Morten Ramm sluttet.
Podkast
11. oktober 2012 startet hun med sin komikervenninne Lisa Tønne podkastprogrammet Tusvik & Tønne som de beskriver slik: «Sigrid og Lisa er to altfor frittalende komikere. Ett sted må de få lov til å tømme seg, det er blitt til Tusvik & Tønnes podcast.»
Podcasten har fått kritikk for å henge ut enkeltmennesker, uten å måtte forholde seg til Vær Varsom-plakaten, som redaktørstyrte medier følger.
Mamma
Høsten 2013 viste TV 2 Sigrid blir mamma, en dokumentar i fire deler om Tusviks tid som gravid og spebarnsmor.
I 2015 hadde Tusvik og Tønne både et eget talkshow på TV 2 og show på Latter i Oslo kalt Tusvik og Tønne skammer seg. 2017 og 2018 opptrådte hun med Tusvik & Tønne - På Oppdragelsesreise.
Frankeringsmaskin
Frankeringsmaskin er en maskin som brukes til å trykke et frankeringsbevis på postforsendelser som brev og pakker. Bruken av frankeringsmaskiner reguleres av et lands postvesen. Frankeringsstemplet viser hvilket beløp den enkelte forsendelse er betalt med og gjerne også hvilken dag den er stemplet. Stemplet fungerer som kvittering for betalt porto og erstatter frimerker som må limes på postsendinger. Frankeringsmaskinene har forseglede telleverk som summerer påløpt portokostnad. For virksomheter med mye korrespondanse eller postpakker, gir frankeringsmaskinen tidsbesparelser. All porto må forskudds-betales til en egen brukerkonto.
Nilópolis
Nilópolis er en kommune i delstaten Rio de Janeiro i sørøstregionen av Brasil.
Frankeringsmaskin
Firma kan enten bruke maskinene som de er, eller få laget og satt inn stempler med egen firma-logo i tillegg til porto.
Stridsmelding
Stridsmelding er et standardformat forsvaret bruker for meldinger sendt i strid og/eller krigs-tilstand.
Frankeringsmaskin
Frankeringsmaskinen er en norsk oppfinnelse og ble først tatt i bruk i Norge i 1903.
Stridsmelding
Meldingene skal formateres slik:
Tidssonebetegnelser som brukes innenlands:
En stridsmelding skal være kort og konsis, og skrives uten rom for misforståelser. Himmelretninger, stedsnavn, kodenavn og ordet «ikke» skal skrives med store bokstaver.
Punktum markeres med en ring rundt, så en tilfeldig prikk ikke skal forveksles med punktum.
Hvis mulig skal stedsnavn suppleres med kartreferanse.
Tristesse (album)
Tristesse er debutalbumet til det norske doom metal bandet Funeral. Albumet ble innspilt på Norsk Lydskole.
Haag
Haag (nederlandsk: [//upload.wikimedia.org/wikipedia/commons/8/8f/Nl-Den_Haag.ogg Den Haag], offisielt også [//upload.wikimedia.org/wikipedia/commons/6/6a/Nl-%27s-Gravenhage.ogg 's-Gravenhage]) er den tredje største byen i Nederland etter Amsterdam og Rotterdam, med en befolkning på 485 818 (31. mai 2009) og et areal på cirka 100 km². Byen ligger sørvest i Nederland og er provinshovedstad i den nederlandske provinsen Zuid-Holland. Den Haag er en del av storbyområdet Randstad, som også omfatter Amsterdam, Rotterdam, Utrecht samt byene som befinner seg i det kvadratet.
I Haag har landets regjering og parlament sete og kongehuset har sin residens og sine kontorer her. Parlamentet, som til daglig kalles Staten Generaal, holder til i bygningskomplekset Binnenhof som i flere århundrer har huset byens og landets politiske makt. Kong Willem-Alexanders kontorer er i Palass Noordeinde, et gammelt slott sentralt i byen, mens han bor i Palass Huis ten Bosch sammen dronning Máxima. Videre finner man her alle ambassader og de fleste departementer, såvel som Høyesterett. Politisk sett er Haag den viktigste byen i Nederland, men i henhold til grunnloven er det likevel Amsterdam som er Nederlands offisielle hovedstad.